**Buachaill Ón Éirne**

Buachaill ón Éirne mé 's bhréagfainn féin cailín deas óg  
Ní iarrfainn bó spré léithe tá mé féin saibhir go leor  
'S liom Corcaigh 'a mhéid é dhá thaobh a' ghleanna 's Tír Eoghain  
'S mura n-athraí mé béasaí 's mé n' t-oidhr' ar Chontae Mhaigh Eo

Rachaidh mé 'márach a dhéanamh leanna fán choill  
Gan choite gan bád gan gráinnín brach' ar bith liom  
Ach duilliúr na gcraobh mar éideadh leapa os mo chionn  
'S óró sheacht mh'anam déag thú 's tú 'féachaint orm anall

Buachailleacht bó, mo leo nár chleacht mise ariamh  
Ach ag imirt 's ag 'ol 's le hógmhná deasa fá shliabh  
Má chaill mé mo stór ní móide gur chaill mé mo chiall  
A's ní mó liom do phóg ná'n bhróg atá'r caitheamh le bliain

A chuisle 's a stór ná pós an seanduine liath  
Ach pós a' fear óg, mo leo mura maire sé ach bliain  
Nó beidh tú go fóill gan ó nó mac os do chionn  
A shilfeadh a'n deor tráthnóna nó'r maidin go trom