**Seachrán Chairn tSiail**

Ar mo tharraingt siar go Carn tSiail dom  
Go haonach bliantúil na Féil' Muire Mór  
Tharla an ainnir as an taobh aniar dom  
Is í go cianmhar 'gabháil tharam sa ród  
Dar liom féin, ó, gur scar mo chiall uaim  
Mar bheinn ag siabhrán nó seal ag ól  
Chonacthas domhsa gur dhorcha an ghrian gheal  
Le taobh 'ach dealramh 'raibh ina grua mar rós

Bheannaíos féin go preab don mhaighdean  
Agus feasbhaidh céille ní raibh in mo ghlór  
D'fhiafir mé féin dí 'raibh aon fhear in Éirinn  
A ghlacfadh sí 'e roghain orm ins an ród  
D'fhiafir sí domhsa cá raibh mo léine  
Mo bhuig, mo bhéabhar, 's gan fiú na mbróg  
Go mb'annamh a chonaic sise sac ma éideadh  
Ar fhear ag bréagadh na cailín óg

A chúileann fáinneach, má thug mé grá duit  
Ná cuir i gcás mé fá bheith gan dóigh,  
Agus gheobhaidh tú aoibhneas ar hallaí bána,  
Fíon na Spáinne gheobhair seal le hól  
D'fhiafair sí domhsa an mar siúd ba ghnách liom  
Bheith ag siúl na n-ardán ar bheagán stró.  
Is é duirt mé léithi nár chleacht mise 'athrach,  
Ach ainnir álainn agus gloine ar bord.

Níl siúd áit ó íochar Fhanad  
Nach bhfuil mé i ngrá le bean nó dhó  
Bean sna Rosa thiar i Mín na Manrach  
Ó thaobh Ghleann Átha 'go dtí 'n Mhucais Mhór  
Dís i mBaoilleach, dis i mBáineach  
Bean in Árainn 's a chois Ghaoth Dobhair  
Ó Leitir Ceanainn go dtí mullach Gháigin  
'S go Curraoin Mhanuis a chois an róid