**Eilean Fraoich**

Eilean fraoich Eilean fraoich  
Eilean fraoich nam beann àrd  
Far an d'fhuair mi m' àrach òg  
Eilean Leòdhais mo ghràidh

Chaidh mi tarsuinn air a' chuan  
'S chaidh mi suas abhainn sàil  
An Quebec chaidh mi air tìr  
'S thug mi sgrìob feadh an àit

'S ged a bheirte dhomh an tìr  
Eadar chraobhan is bàrr  
B'fhearr leam a bhi measg an fhraoich  
Ann an Tìr nam Beann Àrd

Thug mi greis de làithean m' òig  
Air a' mhòintich nam phàisd  
'S mi ri tional nan laogh òg  
Is nam bò aig an tràth

Far an faca mi an òigh  
Thuit mi òg anns a' ghràdh  
'S ann a chionn nach eil i beò  
Tha mi seòladh air sàl